Omega-9-rasvahapot

Omega-9-rasvahapot (ω-9-rasvahapot tai n-9-rasvahapot) ovat kerta- tai moni­tyydyttymättömiä rasva­happoja, joiden hiiliketjun ensimmäinen kaksoissidos metyyliryhmän päästä laskettuna on yhdeksännessä hiili-hiili-sidoksessa.  

Omega-9-rasvahapot ovat cis-rasvahappoja eli niiden kaksoissidosten konfiguraatio on cis-muodossa, paitsi elaidiinihappo, jonka kaksoissidos on trans-muodossa eli elaidiinihappo on transrasva. 

Meadin happo, jossa on 3 kaksoissidosta, on ainoa monityydyttymätön omega-9-rasvahappo.  

Omega-9-rasvahappoja ovat esimerkiksi lihassa ja kasvirasvoissa esiintyvä oleiinihappo sekä rypsiöljyssä esiintyvä erukahappo. Oleiinihappo voi reagoida nisäkkäissä Meadin hapoksi, joka on myös omega-9-rasvahappo. Myös hermosolujen myeliinin sisältämä nervonihappo kuuluu tähän ryhmään.

Omega-9-rasvahappoja löytyy myös oliiviöljystä, avokadosta, pähkinöistä ja siemenistä.

Luettelo n-9-rasvahapoista
 Yleinen nimi Lipidinimi Kemiallinen nimi Kaksoissidokset Rakenne oleiinihappo 18:1 (n−9) 9-oktadekeenihappo 1, cis 300px elaidiinihappo 18:1 (n−9) (E)-oktadek-9-eenihappo  1, trans 300px eikoseenihappo 20:1 (n−9) 11-eikoseenihappo  1, cis 250px meadin happo 20:3 (n−9) 5,8,11-eikosatrieenihappo  3, cis 150px erukahappo 22:1 (n−9) 13-dokoseenihappo 1, cis 200px nervonihappo 24:1 (n−9) 15-tetrakoseenihappo 1, cis 300px

Luokka:Rasvahapot